CELEX: 32016L0011
Language: da
Date: 2016-01-05 00:00:00
Title: Kommissionens gennemførelsesdirektiv (EU) 2016/11 af 5. januar 2016 om ændring af bilag II til Rådets direktiv 2002/57/EF om handel med frø af olie- og spindplanter (EØS-relevant tekst)

6.1.2016   
            
            
               DA
            
            
               Den Europæiske Unions Tidende
            
            
               L 3/48
            
         KOMMISSIONENS GENNEMFØRELSESDIREKTIV (EU) 2016/11
   af 5. januar 2016
   om ændring af bilag II til Rådets direktiv 2002/57/EF om handel med frø af olie- og spindplanter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/57/EF om handel med frø af olie- og spindplanter (1), særlig artikel 24, og
   ud fra følgende betragtninger:
   
               (1)
            
            
               Ved afsnit I, punkt 2, litra b), i bilag II til direktiv 2002/57/EF af 13. juni 2002 er der fastsat en minimumsværdi for sortsrenheden for frø af hybrider af raps.
            
         
               (2)
            
            
               Den nuværende renhedsstandard på 90 %, som gælder for hybridsorter af både vårraps og vinterraps, afspejler ikke længere de særlige tekniske karakteristika eller begrænsningerne ved frøproduktionen af vårraps.
            
         
               (3)
            
            
               De betingelser vedrørende frøproduktion, der er fastlagt ved direktiv 2002/57/EF, er baseret på internationalt anerkendte standarder i de regler for frø, der er vedtaget af OECD (Organisationen for Økonomisk Samarbejde og Udvikling).
            
         
               (4)
            
            
               Sortsrenhedsstandarden for frø af vårraps bør tilpasses OECD's standard.
            
         
               (5)
            
            
               Bilag II til direktiv 2002/57/EF bør derfor ændres.
            
         
               (6)
            
            
               Foranstaltningerne i dette direktiv er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DETTE DIREKTIV:
   Artikel 1
   Ændring af bilag II til direktiv 2002/57/EF
   I afsnit I i bilag II til direktiv 2002/57/EF affattes punkt 2, litra b), således:
   
      
                  »b)
               
               
                  Frøet skal mindst have følgende sortsrenhed:
                  
                              —
                           
                           
                              basisfrø, hunlig komponent 99,0 %
                           
                        
                              —
                           
                           
                              basisfrø, hanlig komponent 99,9 %
                           
                        
                              —
                           
                           
                              certificeret frø af vinterrapssorter 90,0 %
                           
                        
                              —
                           
                           
                              certificeret frø af vårrapssorter 85,0 %.«
                           
                        
            
   Artikel 2
   Gennemførelse
   1.   Medlemsstaterne vedtager og offentliggør senest den 31. december 2016 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
   De anvender disse love og bestemmelser fra den 1. januar 2017.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Ikrafttræden
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Adressater
   Dette direktiv er rettet til medlemsstaterne.
   
      Udfærdiget i Bruxelles, den 5. januar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 193 af 20.7.2002, s. 74.